**30. јануар 2025.**

**Додељене награде победницима конкурса ,,Мој град не заборавља своје славне претке“**

У оквиру обележавања Дана града у Позоришту ,,Бора Станковић“ одржана је свечаност на којој су додељене награде ученицима основних и средњих школа -  најбољима на литерарном конкурсу ,,Мој град не заборавља своје славне претке“. У име руководства града, награде је доделио градски већник Дарко Раденковић, који је честитао ученицима на запаженим резултатима и пожелео да и убудуће наставе да нижу успехе.

На свечаности су прочитани одломци из литерарних радова награђених ученика, a након тога је организована додела награда.

У категорији основних школа прво место припало је Ивони Станисављевић, ученици седмог разреда ОШ ,,Радоје Домановић“, друга награда додељена је Мили Ђорђевић, ученици седмог разреда ОШ ,,Бранко Радичевић“, док је трећу награду освојио рад Лене Манић, ученице петог разреда ОШ ,,Јован Јовановић Змај“. За запажено учешће и исказани таленат похваљен је рад Александре Јовић, ученице осмог разреда ОШ ,,Бранко Радичевић“.

У категорији средњих школа прво место освојио је рад Милице Златановић, ученице четвртог разреда Економско-трговинске школе, друго место припало је Данилу Стаменковићу, ученику другог разреда Гимназије ,,Бора Станковић“, док је треће место освојио рад Лазара Трајковића, ученика трећег разреда Медицинске школе ,,Др Изабел Емсли Хатон“. У категорији средњих школа похваљен је рад Јоване Стоиљковић, ученице друге године Гимназије ,,Бора Станковић“.

